**MINISTERUL EDUCAŢIEI NAŢIONALE ŞI CERCETĂRII ŞTIINŢIFICE**

**OLIMPIADA DE PEDAGOGIE-PSIHOLOGIE ( licee pedagogice )**

**5 MARTIE 2016**

**Psihologie generală**

**CLASA a X- a**

* **Toate subiectele sunt obligatorii. Timpul de lucru : 3 ore. Total : 100 puncte**

**SUBIECTUL I (25 puncte)**

A.Citiți cu atenție enunțurile următoare :

1. Reveria, ca formă involuntară a imaginației se caracterizează prin aceea că are caracter haotic, absurd
2. Calitatea imaginii perceptive depinde în mare măsură de relația activă cu obiectul
3. Senzația de rece/cald face parte din categoria senzațiilor proprioceptive
4. Operația gîndirii de stabilire a asemănărilor și deosebirilor între obiecte pe baza unui criteriu este abstractizarea
5. Mecanismele verbale facilitează integrarea reprezentării în gândire și în imaginație
6. Imaginea perceptivă este obiectuală deoarece cuprinde atât însușirile semnificative, cât și pe cele mai puțin importante, de detaliu

a)Pentru fiecare dintre enunțurile de la 1 și 5 scrieți cifra corespunzătoare enunțului și notați cu litera A, dacă enunțul este adevărat sau F, dacă enunțul este fals

b)Pentru enunțul 6 transcrieți cuvântul/sintagma care determină caracterul eronat al enunțului, realizând totodată și înlocuirea cuvântului/sintagmei astfel încât să devină adevărat

B.Construiți un enunț corect din punct de vedere psihologic, care să evidențieze o relație între gândire și memorie

**SUBIECTUL II (30 puncte)**

Citiți cu atenție textul de mai jos:

”*În adaptarea cognitivă, un rol hotărâtor îl are gândirea, care antrenează întregul psihic, factorii esențiali fiind operațiile de analiză și sinteză, memoria dar și posibilitățile de a imagina soluții la probleme noi”*

Pornind de la textul dat, răspundeți la următoarele cerințe:

1. Precizați înțelesul a două dintre procesele psihice la care face referire textul
2. Explicați modul specific în care interacționează procesele psihice identificate în text și precizate la punctul 1
3. Argumentați în aproximativ zece rânduri, faptul că memorarea logică este superioară din punct de vedere al eficienței, memorării mecanice
4. Construiți un exemplu de produs al imaginației și un exemplu de produs al memoriei astfel încât din compararea lor să reiasă că, în cazul imaginației valoarea constă în noutatea produsului, iar în cazul memoriei valoarea constă în fidelitatea față de original.

**SUBIECTUL III ( 35 puncte)**

Realizați un eseu în care să evidențiați rolul proceselor senzoriale în cunoaștere, pornind de la următorul text :

”*Adaptarea omului la mediu implică stabilirea unor relații informaționale mai simple prin intermediul proceselor cognitive senzoriale : senzații, percepții, reprezentări.” (”Fundamentele psihologiei” - Tinca Crețu)*

**MINISTERUL EDUCAȚIEI SI CERCETĂRII**

**INSPECTORATUL ȘCOLAR AL JUDEȚULUI BACĂU**

**OLIMPIADA DE PEDAGOGIE-PSIHOLOGIE ( licee pedagogice )**

**ETAPA JUDEȚEANĂ**

**5 MARTIE 2016**

**Psihologie generală**

**BAREM DE CORECTARE**

**SUBIECTUL I ( 25 puncte )**

A.

a) câte 2 puncte pentru fiecare dintre cele 5 răspunsuri corecte, astfel :

1-F , 2-A , 3-F , 4-F , 5-A**5x2p =10 puncte**

b) înlocuirea corectă a sintagmei*obiectuală* cu*bogată în conținut***5 puncte**

B.construirea corectă a enunțului **10 puncte**

**SUBIECTUL II ( 30 puncte )**

1.- câte 1 punct pentru menționarea oricăror două procese psihice la care face referire textul

**2x1p=2 puncte**

-câte 1 punct pentru precizarea înțelesului fiecărui proces psihic menționat **2x1p=2 puncte**

2.-explicarea modului specific în care interacționează procesele psihice **6 puncte**

**-**câte 1 punct pentru menționarea categoriei sau sistemului în care se încadrează fiecare dintre procesele psihice, menționate la punctul 1 **2x1p=2 puncte**

3.-argumentarea faptului că memorarea logică este superioară celei mecanice din punctul de vedere al eficienței **4 puncte**

**-**încadrarea în limita de spațiu **2 puncte**

4.-construirea unui exemplu concret, ca produs al imaginației **4 puncte**

-construirea unui exemplu concret, ca produs al memoriei **4 puncte**

-realizarea comparației celor două exemple și precizarea concluziei**4 puncte**

**SUBIECTUL III ( 35 puncte )**

* definirea celor trei procese senzoriale : 2 puncte fiecare**6 puncte**
* surprinderea interacțiunii dintre procesele senzoriale **5 puncte**
* surprinderea asemănărilor și deosebirilor dintre procesele senzoriale **10 puncte**
* precizarea rolului proceselor senzoriale în cunoaștere **10 puncte**
* originalitate, cursivitate și limbaj de specialitate **4 puncte**